laion/Wikipedia-Exotic huggingface dataset:
רוסקילדה

רוסקילדה (בדנית: Roskilde, בתעתיק מדויק: רוסקילה) היא עיר הממוקמת כ-30 קילומטרים מערבית לקופנהגן באי הדני שלן. נכון לינואר 2023 הכילה העיר 52,580 תושבים. רוסקילדה היא העיר העשירית בגודל אוכלוסייתה בדנמרק. היישוב נוסד עוד במאה העשירית לספירה במהלך התקופה הוויקינגית, טרם הגעת הנצרות לאזור. קתדרלת רוסקילדה הגותית שנמצאת בעיר, אשר הוכרזה על ידי אונסק"ו כאתר מורשת עולמית תרבותי, מכילה 39 קברים של מלכים דנים. עם התפתחות רשת הרכבות של דנמרק במאה ה-19 הפכה רוסקילדה למרכז תעבורה חשוב בדנמרק, ובעקבות כך עד סוף המאה ה-19 הוקמו בה מפעלי טבק, ומפעלי יציקות ברזל. אחד מהמעסיקים המרכזיים בעיר כיום היא האוניברסיטה הטכנית של דנמרק. לרוסקילדה בית חולים גדול ומודרני. מוזיאון הספינות הוויקינגיות של רוסקילדה מכיל את השרידים השמורים היטב של חמש ספינות ויקינגיות מהמאה ה-11. מדי שנה מגיעים למוזיאון בסביבות 100 אלף מבקרים. העיר נודעת במיוחד גם בזכות פסטיבל רוסקילדה שנערך בתחומי העיר מדי שנה. לארוטץ אנרסן רינג (1854–1933), צייר דני תור לינדהרדט (נולד ב-1974), שחקן, גדל ברוסקילדה. פריה בהה אריקסן (נולדה ב-1987) דוגמנית דנית בעלת מראה אנדרוגיני. קרל תאודור סאלה (1866–1946), ראש ממשלת דנמרק החמישי. קווין מגנוסן (נולד ב-1992), נהג מרוצים דני איינר הרצשפרונג (1873–1967), כימאי ואסטרונום דני. בית העירייה לשעבר של רוסקילדה, הושלם ב-1884 רוסקילדה במבט ממערב מוזיאון ספינות הוויקינגים ברוסקילדה פסטיבל רוסקילדה, צילום משנת 2012 אתר האינטרנט הרשמי של רוסקילדה (בדנית) מדיה וקבצים בנושא רוסקילדה בוויקישיתוף ערך זה הוא קצרמר בנושא גאוגרפיה של דנמרק ובנושא יישובים באירופה. אתם מוזמנים לתרום לוויקיפדיה ולהרחיב אותו.
בלייק וסלי

בלייק קרינגטון וסלי (באנגלית: Blake Carrington Wesley; נולד ב-16 במרץ 2003) הוא כדורסלן אמריקאי המשחק בקבוצת סן אנטוניו ספרס מליגת ה-NBA, בעמדת הקלע. וסלי נולד בסאות' בנד שבאינדיאנה, ובין השנים 2021–2022 למד באוניברסיטת נוטרדאם. בעונתו היחידה בליגת המכללות העמיד ממוצעים של 14.4 נקודות, 3.7 ריבאונדים ו-2.4 אסיסטים למשחק. וסלי נבחר בבחירה ה-25 של דראפט ה-NBA‏ 2022, על ידי סן אנטוניו ספרס. בעונת הרוקי שלו שותף ב-37 משחקים, וקלע 5.0 נקודות בממוצע למשחק. פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA
אה"מ הניבאל (1854)

אה"מ "הניבאל" (באנגלית: HMS Hannibal) הייתה אוניית מפרשים ומדחף של הצי המלכותי הבריטי, שהושקה ב-1854. היא תוכננה להיות אוניית קו מדרגה שנייה בעלת 90 תותחים. הזמנת האונייה אושרה ב-14 במאי 1840 והיא אמורה הייתה להיבנות במספנת הצי בווליץ'. באותה תקופה החל הצי להסב את אוניותיו להנעה החדשה במדחף, והוחלט לשנות את תוכניות האונייה ולבנותה עם מפרשים ומנוע קיטור לעזר. האונייה נבנתה במספנת הצי בדפטפורד והושקה ב-31 בינואר 1854. היא חומשה ב-91 תותחים וסווגה כאוניית קו מדרגה שנייה. האונייה השתתפה במלחמת קרים בפיקודו של ג'ון צ'ארלס דאלרימפל היי (אנ'). היא שימשה להובלת חייליו של גריבלדי באיטליה. האונייה הגיעה לנאפולי ביולי 1860. בנובמבר פרצה מגפת אבעבועות שחורות, ובתוך עשרה ימים נדבקו במחלה 90 איש מאונייה זו ומעוד אונייה אחת לפחות. שבעה מהמתים נקברו בבית הקברות האנגלי בנאפולי (אנ'). היא הוצאה משירות פעיל בצי ב-1874 והוסבה לגווה. ב-1904 נמכרה ונגרטה. Colledge, J. J.; Warlow, Ben (2006) [1969]. Ships of the Royal Navy: The Complete Record of all Fighting Ships of the Royal Navy. (Rev. ed.). London: Chatham Publishing. מדיה וקבצים בנושא אה"מ הניבאל בוויקישיתוף Giancarlo Alisio, Il Cimitero degli Inglesi. Naples, 1993.
אה"מ הניבאל

האם התכוונתם ל... אה"מ הניבאל (1779) – אוניית קו מדרגה רביעית נושאת 50 תותחים שהושקה ב-1779 ונלכדה על ידי הצרפתים ב-1782. אה"מ הניבאל (1782) – סלופ 14 תותחים, נרכשה ב-1782 וטבעה ב-1788. אה"מ הניבאל (1786) – אוניית קו מדרגה שלישית נושאת 74 שנפלה בשבי הצרפתים בקרב מפרץ אלגסיראס ב-5 ביולי 1801. אה"מ הניבאל (1810) – אוניית קו מדרגה שלישית נושאת 74 תותחים שהושקה ב-1810 ונגרטה ב-1833. אה"מ הניבאל (1854) – אוניית קו מדרגה שנייה, נושאת 90 תותחים, שהונעה על ידי מפרשים ועל ידי מנוע קיטור ומדחף לעזר. אה"מ הניבאל (1896) – אוניית מערכה מסדרת "מג'סטיק" שהושקה ב-1896.
פונוג'ניק רקורדס

פונוג'ניק רקורדס (באנגלית: Phonogenic Records) היא חברת תקליטים תחת בעלות של RCA Label Group; מותג של סוני מיוזיק. חברת התקליטים נוצרה על ידי BMG (הממלכה המאוחדת ואירלנד). האמנים שזה עתה חתומים בחברת התקליטים: נטשה בדינגפילד, רוס קופרמן וההרכב דה סקריפט. הזמר-יוצר, ג'וש קרייצ'יק, אשר הגיע למקום השני תוכנית המציאות "אקס פקטור" ארצות הברית משנת 2011, חתם עם פונוג'ניק. ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
שוהיי טאדה

שוהיי טאדה (ביפנית: 多田 修平; נולד ב-24 ביוני 1996) הוא אתלט יפני, פעמיים זוכה מדליית ארד באליפות עולם (לונדון 2017 ודוחה 2019) בריצת שליחים 4x100 מטר. טאדה נולד בהיגשיאוסקה שביפן. באליפות העולם שנערכה באוגוסט בלונדון שבממלכה המאוחדת זכה במדליית ארד בריצת שליחים 4x100 מטר יחד עם שוטה איאיזוקה, יושיהידה קיריו וקנג'י פוג'ימיטסו בתוצאה של 38.04 שניות, אחרי נבחרות השליחים של הממלכה המאוחדת (37.47 שניות) וארצות הברית (37.52 שניות). בנוסף, סיים במקום 17 בריצת 100 מטר בתוצאה של 10.26 שניות. באוניברסיאדת טאיפיי זכה במדליית זהב בריצת שליחים 4x100 מטר בתוצאה של 38.65 שניות. במשחקי אסיה שנערכו באוגוסט בג'קרטה שבאינדונזיה זכה במדליית זהב בריצת שליחים 4x100 מטר בתוצאה של 38.16 שניות. באליפות העולם שנערכה באוקטובר בדוחה שבקטר זכה במדליית ארד בריצת שליחים 4x100 מטר יחד עם קירארה שירהאישי, יושיהידה קיריו ועבדול אקים סאני בראון בשיא אסיה חדש של 37.43 שניות. באולימפיאדת טוקיו שנערכה ביולי-אוגוסט סיים במקום 31 בריצת 100 מטר בתוצאה של 10.22 שניות. בריצת שליחים 4x100 מטר העפילה נבחרת יפן לגמר, אך לא סיימה את ריצת הגמר. באליפות העולם באולם שנערכה במרץ בבלגרד שבסרביה נפסל בשלב חצי הגמר של ריצת 60 מטר בשל זינוק לא חוקי. באליפות אסיה באולם שנערכה בפברואר בטהראן שבאיראן זכה במדליית כסף בריצת 60 מטר בתוצאה של 6.56 שניות. בשלב חצי הגמר השווה את שיא יפן עם תוצאה של 6.53 שניות. ריצת 100 מטר: 10.01 שניות (2021) ריצת 200 מטר: 21.72 שניות (2021) ריצת 60 מטר: 6.53 שניות (2024) ריצת 200 מטר: 22.42 שניות (2017) שוהיי טאדה, ברשת החברתית אקס (טוויטר) שוהיי טאדה, ברשת החברתית אינסטגרם שוהיי טאדה, ברשת החברתית טיקטוק שוהיי טאדה, באתר olympedia.org שוהיי טאדה, באתר התאחדות האתלטיקה הבין-לאומית
אן פודאטור

אן פודיאטור (13 בנובמבר 1621 – 22 בספטמבר 1692) הייתה אלמנה עשירה בשנות השבעים לחייה שהואשמה במעשה כישוף והוצאה להורג בתלייה במסגרת ציד המכשפות בסיילם. שם נעוריה של אן לא ידוע, כמו גם מקום היוולדה. היו לה חמישה ילדים: תומאס הבן, רות, ג'ון, סמואל וג'יימס. היא הייתה נשואה פעמיים: תחילה לאדם בשם תומאס גרינסלייד ולאחר מותו בשנת 1674, התחתנה בשנית עם אלמן בשם ג'ייקוב פודיאטור שמת בשנת 1682 והשאיר לה את רכושו. במקצועה הייתה אן אחות או מיילדת. מרי וורן הייתה אחת מהנערות ה"מכושפות" שהעידו נגד נשים במשפטי המכשפות בסיילם. היא העידה ב-12 במאי 1692 והאשימה את אן ואת אליס פרקר בכך שהן מכשפות שפוגעות באופן אקטיבי באנשים: "גברת פרקר אמרה לי שהיא הייתה מכשפה ב-12 ומשהו השנים האחרונות ופודיאטור אמרה לי שהיא גרמה נזק ושהיא פגעה בילד של ג'יימס קוי ולקחה אותו מאמו". בעקבות עדותה של וורן, הוצא צו מעצר עבור שתי הנשים עוד באותו היום. ב-13 במאי 1692 נשלחה אן לכלא בבוסטון. יש היסטוריונים שטוענים כי מסיבה כלשהי היא שוחררה מן הכלא זמן קצר לאחר מכן. אולם כעבור חודשיים, ב-1 ביוני, נאשמה שוב במעשה כישוף, הפעם על ידי שרה צ'רצ'יל שטענה כי אן הכריחה אותה לחתום בספר השטן. מלבד מרי ושרה, האשימו את אן בכשפים גם אן פוטנאם, ג'ון בסט האב, ג'ון בסט הבן וסמואל פיקוורת'. בין האישומים היו כישוף וגרימת מוות לאשתו של שכן, הופעה בתור רוח, החזקת חומרי כישוף, עינוי באמצעות סיכות, הצגה של ספר השטן, הריגת אשתו הראשונה של בעלה השני ואותו, גרימת נפילה לאדם מעץ והפיכת עצמה לציפור. אן עמדה למשפט ונגזר עליה עונש מוות ב-9 בספטמבר 1692, יחד עם אליס פרקר, דורקס הואר, מרי בראדביורי ומרי איסטי. הוצאתה להורג בתלייה התרחשה בגאלווס היל, בעיירה סיילם ב-22 בספטמבר אותה שנה. אן פודיאטור זוכתה מאשמה בשנת 1957 על ידי בית המשפט הכללי במסצ'וסטס. אן פודאטור, באתר "Find a Grave" (באנגלית) Lang, Daniel, A Reporter at Large: 'Poor Ann!, The New Yorker, New York: Condé Nast, 11 September 1954, עמ' 89–107 The Witchcraft Trial of Ann Pudeator, History of Massachusetts Blog, ‏2019-04-11 (באנגלית אמריקאית) Frances Hill, A delusion of Satan: the full story of the Salem witch trials, New York: Doubleday, 1995, ISBN 978-0-385-47255-5
יבגניה צ'יקונובה

יבגניה איגורבנה צ'יקונובה (ברוסית: Евгения Игоревна Чикунова; נולדה ב-17 בנובמבר 2004) היא שחיינית רוסייה, סגנית אלופת עולם בבריכת 25 מטר (אבו דאבי 2021), אלופת אירופה בבריכת 25 מטר (קאזאן 2021) ושיאנית העולם הנוכחית (2024) במשחה ל-200 מטר חזה, סגנית אלופת אירופה (בודפשט 2020) במשחה שליחים 4x100 מטר מעורב, וסגנית אלופת אירופה בבריכת 25 מטר (קאזאן 2021) במשחה ל-100 מטר חזה. צ'יקונובה נולדה בסנקט פטרבורג שברוסיה. באליפות אירופה לנוער שנערכה ביולי בקאזאן שברוסיה זכתה בשתי מדליות זהב ובמדליית כסף אחת: מדליות זהב במשחה ל-200 מטר חזה ובמשחה שליחות 4x100 מטר מעורב, ומדליית כסף במשחה ל-100 מטר חזה. בפסטיבל האולימפי האירופי לנוער שנערך מאוחר יותר באותו חודש בבאקו שבאזרבייג'ן זכתה בארבע מדליות זהב: במשחה ל-100 מטר חזה, במשחה ל-200 מטר חזה, במשחה שליחות 4x100 מטר מעורב ובמשחה שליחים 4x100 מטר מעורב משולב. באליפות העולם לנוער שנערכה באוגוסט בבודפשט שבהונגריה זכתה בשתי מדליות זהב ובמדליית כסף אחת: מדליות זהב במשחה ל-100 מטר חזה בתוצאה של 1:06.93 דקות ובמשחה ל-200 מטר חזה בתוצאה של 2:24.03 דקות, ומדליית כסף במשחה שליחות 4x100 מטר מעורב בתוצאה של 4:00.30 דקות. באליפות אירופה בבריכת 25 מטר שנערכה בדצמבר בגלאזגו שבממלכה המאוחדת סיימה במקום חמישי במשחה ל-200 מטר חזה בתוצאה של 2:20.53 דקות, במקום 19 במשחה ל-100 מטר חזה בתוצאה של 1:06.29 דקות, ובמקום 32 במשחה ל-50 מטר חזה בתוצאה של 31.33 שניות. באליפות אירופה שנערכה במאי בבודפשט שבהונגריה זכתה במדליית כסף במשחה שליחות 4x100 מטר מעורב, לאחר שזכתה בשלב המוקדמות של המשחה. בנוסף, סיימה במקום רביעי במשחה ל-200 מטר חזה בתוצאה של 2:22.17 דקות, במקום תשיעי במשחה ל-100 מטר חזה בתוצאה של 1:06.60 דקות, ובמקום 29 במשחה ל-50 מטר חזה בתוצאה של 31.90 דקות. באולימפיאדת טוקיו שנערכה ביולי-אוגוסט סיימה במקום רביעי במשחה ל-200 מטר חזה בתוצאה של 2:20.88 דקות, ובמקום רביעי במשחה ל-100 מטר חזה בתוצאה של 1:05.90 דקות. בנוסף, סיימה במקום שביעי במשחה שליחות 4x100 מטר מעורב בתוצאה של 3:56.93 דקות. באליפות אירופה בבריכת 25 מטר שנערכה בנובמבר בקאזאן שברוסיה זכתה במדליית זהב במשחה ל-200 מטר חזה בשיא עולם חדש לנוער של 2:16.88 דקות, ובמדליית כסף במשחה ל-100 מטר חזה בתוצאה של 1:04.25 דקות. בנוסף, סיימה במקום 18 במשחה ל-50 מטר חזה בתוצאה של 30.82 שניות. באליפות העולם בבריכת 25 מטר שנערכה בדצמבר באבו דאבי שבאיחוד האמירויות הערביות זכתה במדליית כסף במשחה ל-200 מטר חזה בתוצאה של 2:17.88 דקות, אחרי אמילי אסקובדו מארצות הברית (2:17.85 דקות) ולפני מולי רנשו מהממלכה המאוחדת (2:17.96 דקות). בנוסף, סיימה במקום תשיעי במשחה ל-100 מטר חזה בתוצאה של 1:04.85 דקות, במקום 26 במשחה ל-50 מטר חזה בתוצאה של 31.12 שניות, ובמקום שישי במשחה שליחות 4x50 מטר מעורב. באליפות רוסיה בשחייה שנערכה באפריל קבעה צ'יקונובה שיא עולם חדש במשחה ל-200 מטר חזה בתוצאה של 2:17.55 דקות, שיפור של 1.40 שניות לשיא העולם של טטיאנה סקונמאקר הדרום אפריקאית (2:18.95 דקות). 50 מטר חזה: 30.54 שניות (2023) 100 מטר חזה: 1:04.92 דקות (2023) 200 מטר חזה: 2:17.55 דקות (2023), שיא עולם 50 מטר חזה: 29.54 שניות (2023) 100 מטר חזה: 1:03.53 דקות (2022) 200 מטר חזה: 2:14.70 דקות (2022), שיא עולם לנוער, שיא אירופה יבגניה צ'יקונובה, ברשת החברתית אינסטגרם יבגניה צ'יקונובה, ברשת החברתית VK יבגניה צ'יקונובה, באתר olympedia.org יבגניה צ'יקונובה, באתר Swimrankings
לי און מזרחי

לי און שמעון מזרחי (נולד ב-24 באוקטובר 2002) הוא כדורגלן ישראלי המשחק בעמדת המגן השמאלי בבית"ר ירושלים. אביו הוא מגן העבר איתן מזרחי. מזרחי התחיל את הקריירה שלו בקבוצת הילדים של בית"ר ירושלים כקשר. בבית"ר שיחק עד גיל 18 אז עבר להפועל תל אביב. ב-1 באוגוסט 2021 ערך את הופעת הבכורה שלו בקבוצה הבוגרת בניצחון 0–1 נגד מכבי פתח תקווה. ב-8 בינואר 2022 ערך את הופעת הבכורה שלו בליגת העל בניצחון 0–1 נגד הפועל חיפה. ב-25 ביוני 2022 חתם לשלוש שנים בבית"ר ירושלים, בה הוסט לעמדת המגן השמאלי. בית"ר ירושלים גביע המדינה: 2022/2023 לי און מזרחי, באתר ההתאחדות לכדורגל בישראל לי און מזרחי, באתר Transfermarkt לי און מזרחי, באתר Soccerway מאור רחמני, ‏מהנוער בבית"ר להפועל ת"א: לי און מזרחי חתם, באתר ONE‏, 2 בדצמבר 2020 מוטי פשכצקי, ‏לי-און מזרחי חתם ל-3 שנים בבית"ר ירושלים, באתר ערוץ הספורט, 25 ביוני 2023 שלומי אהרוני, הוא רק בן 21 והוא נראה כמו אחד הכדורגלנים הוותיקים בבית וגן, באתר Mynet ירושלים, 5 בינואר 2024
המאבק האחרון של בובספוג

"המאבק האחרון של בובספוג" הוא הפרק השמיני של העונה השביעית והפרק ה-134 הכולל של סדרת הטלוויזיה המצוירת האמריקאית בובספוג מכנסמרובע. הפרק יצא במקור ב-DVD ב-16 במרץ 2010, ושודר בערוץ ניקלודיאון בארצות הברית ב-22 באפריל 2010, לציון יום כדור הארץ. הסדרה עוקבת אחר הרפתקאותיו ומאמציו של הדמות הראשית וחבריו השונים בעיר התת-ימית ביקיני בוטום. בפרק זה, בובספוג ופטריק מגלים על סלילת כביש מהיר שיהרוס את שדה המדוזות. הפרק נכתב על ידי אהרון ספרינגר, סטיבן בנקס ודרק איברסן , בימוי הסטוריבורד נעשה על ידי אהרון ספירנגר הסטוריבורד נעשה על ידי דייב קניגאהם ושון צרמ'ץ ומוניקה טומובה ומרסלו דהסוזה , בימוי האנימציה נעשה על ידי אנדרו אוברטום וטום יאסומי.עם הוצאתו לאור, הפרק זכה לביקורות חיוביות. יום אחד מוקדם בבוקר, בובספוג ופטריק הם המבקרים הראשונים בשדה המדוזות. בעוד הם משוטטים באזור, הם נתקלים בשלט המציין כי הכביש המהיר על שם שלי יסלל דרך שדה המדוזות. מתוך אמונה שהכביש המהיר יזהם את הסביבה ובסופו של דבר יהרוס את שדה המדוזות, בובספוג מחליט למנוע את סלילת הכביש המהיר. בובספוג מבקש ממר קראב עזרה, אך הוא תומך בכביש המהיר ומאמין שהוא יכול להביא יותר לקוחות לסרטן הפריך. בובספוג מראה למר קראב את התוכנית של הכביש המהיר ומדגים שהכביש המהיר ידרוס את הסרטן הפריך ויסתיים ישירות במסעדת הדלי. לאחר מכן, בובספוג חושף כי פלנקטון אחראי לסלילת הכביש המהיר. מר קראב מחליט לתמוך בבובספוג, ושניהם הולכים למסעדה הדלי במטרה לנסות לעצור את פלנקטון מסלילת הכביש המהיר, אך מגלים כי שאר תושבי העיירה הצביעו לסלילת הכביש המהיר. בובספוג ופטריק מפגינים נגד סלילת הכביש המהיר. איש לא מקשיב להם או תומך בהם, והמשטרה עוצרת אותם על מעשיהם. הכביש המהיר נסלל במהרה ומזהם את שדה המדוזות ואת ביקיני בוטום כולה. כמה ימים לאחר מכן, העסקים של הסרטן הפריך מתדרדרים במהירות עקב הכביש המהיר. מתוך אמונה שאיש לא יגיע לסרטן הפריך, מר קראב מחליט למסור לפלנקטון את הנוסחה הסודית לקציצות הסרטן. כמה שניות לפני שמר קראב מתכונן למסור לפלנקטון את הנוסחה, המדוזה הזועמת משדה המדוזות פולשת לביקיני בוטום ומתחילה להרוס את העיר. כשהוא רואה בכך הזדמנות להרוס את הכביש המהיר, בובספוג פונה לאנשים, שמסכימים להרוס אותו. כולם בביקיני בוטום פונים נגד פלנקטון ועוזרים לבובספוג להרוס את הכביש המהיר, כשפלנקטון נדרס כשהוא מנסה להציל אותו. בסופו של דבר הדמויות חוגגות כאשר שדה המדוזות משוחזר למצבו הטבעי. הפרק שודר כחלק מחגיגות יום כדור הארץ 2010 של ניקלודיאון. הפרק שודר במקור בערוץ ניקלודיאון בארצות הברית ב-22 באפריל 2010, כעבור מרתון בן שעתיים של פרקי הסדרה. לפני שידור הפרק, יצא באתר האינטרנט של ניקלודיאון משחק המבוסס על הפרק. ניקלודיאון הכריזה רשמית על הפרק ב-5 באפריל 2010. על פי האינטרנט: "בובספוג ופטריק מגלים שהכביש המהיר על שם שלי יסלל בביקיני בוטום - ממש דרך שדה המדוזות! הם חייבים למצוא דרך למשוך את תשומת ליבם של שכניהם, או שזה יהיה סופו של שדה המדוזות לתמיד." הפרק כלל שני שירים, ביניהם "תנו לשדה עוד צ'אנס" - מחווה לשירי מחאה משנות ה-60, עם קווי דמיון לשיר "Give Peace a Chance" של ג'ון לנון. בנקס אמר על השיר: "זה סוג של בוב דילן שנפגש עם ג'ון לנון". הפרק יצא באוסף ה-DVD לפני שידור הפרק בטלוויזיה. ב-4 ביוני 2019 נכלל הפרק ב-DVD "בובספוג מכנסמרובע: 100 הפרקים האחרונים", יחד עם כל הפרקים מהעונה השישית עד העונה התשיעית. "המאבק האחרון של בובספוג", במסד הנתונים הקולנועיים IMDb (באנגלית) "המאבק האחרון של בובספוג", באתר AllMovie (באנגלית) "המאבק האחרון של בובספוג", באתר Rotten Tomatoes (באנגלית)
מצפה כוכבים מסלולי

מצפה כוכבים מסלולי (באנגלית: Orbiting Astronomical Observatory (OAO)) הייתה סדרת לוויינים ששוגרה על ידי נאס"א. לווייני הסדרה היו טלסקופ חלל לביצוע תצפיות על גרמי שמיים בעיקר בתחום אולטרה סגול. הפרויקט נוהל על ידי ננסי גרייס רומן. השיגור הראשון בוצע בשנת 1966 ואחרון בשנת 1972. ממצאים שהתגלו בעקבות ניתוח מידע שהתקבל היו תמריץ לפיתוח טלסקופ החלל האבל בהמשך. המשימה הראשונה OAO-1 שוגרה ב-8 באפריל 1966. היא כללה המכשירים לביצוע תצפיות בתחום אולטרה סגול, קרני רנטגן וקרני גמא. עוד לפני הפעלת המכשירים התרחשה תלקה במערכת אספקת החשמל. לא היה ניתן להפעיל פאנל סולארי לאספקת הכוח למכשירים ולהטעין מחדש סוללת מצברים. המשימה שנייה OAO-2 שוגרה ב-7 בדצמבר 1968. היא כללה 11 המכשירים לביצוע תצפיות בתחום אולטרה סגול. העברת נתונים נמשכה עד לינואר 1973. במהלך פעילות בוצעו 22,560 תצפיות. ניתוח ממצאיה הביא למספר תגליות לרבות גילוי פליטות בתחום אולטרה סגול מכוכב לכת אורנוס. המשימה OAO-B שוגרה ב-30 בנובמבר 1970. היא כללה טלסקופ חלל בתחום אולטרה סגול. במהלך השיגור התרחשה תקלה והוא לא הגיע למסלול המתוכנן. המשימה OAO-3 שוגרה ב-21 באוגוסט 1972. היא כללה רגש בתחום קרני רנטגן בתחום 0.5–10 keV שנבנה ביוניברסיטי קולג' לונדון וטלסקופ בתחום אולטרה סגול שנבנה באוניברסיטת פרינסטון בהובלת ליימן שפיצר. בהמשך הלוויין קיבל שם "קופרניקוס" לזכר 500 שנים מהולדת המדען. המכשירים שהותקנו על הלוויין פעלו עד לפברואר 1981 והחזירו מאות תצלומים באיכות גבוהה. בין היתר התגלה פולסר X Persei. מדיה וקבצים בנושא מצפה כוכבים מסלולי בוויקישיתוף תיאור OAO-2 תיאור OAO-3 תיאור הפרויקט באתר נאס"א
Rim Tim Tagi Dim

"Rim Tim Tagi Dim" הוא סינגל שהוקלט על ידי הזמר הקרואטי בייבי לזניה. הוא יצא לאור ב-12 בינואר 2024 דרך חברת התקליטים וירג'ין מיוזיק גרופ. זהו הסינגל השלישי מתוך אלבומו של הזמר, Demons and Mosquitoes. זהו שיר הומוריסטי על הנוער הקרואטי. לאחר זכייתו ב-Dora 2024 ייצג את קרואטיה באירוויזיון 2024, שהתקיים במאלמה שבשוודיה, וסיים במקום השני, התוצאה הטובה ביותר של קרואטיה עד היום באירוויזיון. על פי חוקי האירוויזיון נדרשות כל האומות, למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת), להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים על בסיס דפוסי הצבעה דומים וקשרים גאופוליטיים משותפים, על מנת להפחית את הסיכוי לתיאום הצבעות על רקע זה. ב-30 בינואר 2024 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. ‌קרואטיה שובצה לחלקו הראשון של חצי הגמר הראשון, שהתקיים ב-7 במאי. לאחר שפורסמו כל השירים המתחרים לתחרות של 2024 נקבע סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. קרואטיה הופיעה שביעית, אחרי פולין ולפני איסלנד. בתום הערב הוכרזה קרואטיה כאחת מעשר המדינות שהעפילו לגמר הגדול (לאחר הגמר, התברר כי קרואטיה זכתה במקום הראשון בחצי הגמר עם 177 נקודות). בגמר, קרואטיה הופיעה כשיר מספר 23, אחרי סלובניה ולפני גאורגיה. קרואטיה סיימה את התחרות במקום השני עם 547 נקודות. מידע על היצירה "Rim Tim Tagi Dim" באתר מיוזיק בריינז סרטון השיר "Rim Tim Tagi Dim" באתר יוטיוב מידע על השיר "Rim Tim Tagi Dim" באתר iTunes מידע על הרצועה "Rim Tim Tagi Dim" באתר ספוטיפיי "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}: (עזרה) Van Dijk, Sem Anne (2023-12-13). "Eurovision 2024: Semi-Final Allocation Draw on January 30". Eurovoix. נבדק ב-2023-12-13. "Eurovision 2024: Semi-Final Draw results". Eurovision Song Contest (באנגלית). European Broadcasting Union. 30 בינואר 2024. נבדק ב-8 במרץ 2024. {{cite web}}: (עזרה) ESC, Eurovision 2024: Semi-Final Running Orders revealed!, ‏26 במרץ 2024 (באנגלית) Eurovision 2024 Semi-final 1 Results, Eurovisionworld (באנגלית בריטית) Eurovision 2024 Results: Voting & Points, Eurovisionworld (באנגלית בריטית) היטליסט: מצעד המוזיקה של ישראל mako, באתר hitlist.mako.co.il, בשבוע ה-21 של שנת 2024, ‏2024-05-20 Billboard Global 200, בילבורד, ‏25 במאי 2024 Billboard Global Excl. US, בילבורד, ‏25 במאי 2024
עורי

האם התכוונתם ל... אברהם עורי – רופא שיקומי ישראלי בני עורי – איש טלוויזיה ורדיו ישראלי דוד עורי – מלחין ישראלי יעקב עורי – ארכאולוג ישראלי עור אורי
אבן שמוט

שָׁמוֹט הוא סוג של אבן חימר חסינת אש המשמשת לייצור קרמיקה, ולבני אש. הסוכנות להגנת הסביבה של ארצות הברית מגדירה שמוט באופן כללי כ"מצבר מינרלי המורכב מסיליקטים מימיים של אלומיניום (Al2O3·2SiO2 ·2H2O) עם או בלי סיליקה חופשית". כדי להיקרא "אבן שמוט" החומר חייב לעמוד בטמפרטורה מינימלית של 1,515°C. אבן שמוט באיכות טובה יכולה לעמוד בטמפרטורות של עד 1,775°C, ועשויה מחומרים טבעיים, בעיקר חומרי קבוצת קאוליניט, יחד עם נציץ וקוורץ, וכמו כן, עשויים להכיל גם חומרים אורגניים ותרכובות גופרית. השמוט עמיד לטמפרטורות גבוהות, ולו נקודות היתוך גבוהות מ-1,600°C; לכן הוא מתאים לציפוי תנורים, לייצור של אבן שמוט לאפייה, ולייצור כלים המשמשים בתעשיות עיבוד המתכת. יציבותו בזמן השריפה בכבשן גורמת לכך שניתן לייצר ממנו פריטי חרס מורכבים כמו צינורות וכלים סניטריים. אבן השמוט, היא כלי חשוב באפייה ביתית ומסחרית. האבן תורמת לתהליך האפיה ביכולתה לשמור על טמפרטורה גבוהה ואחידה לאורך זמן, גם כשדלת התנור נפתחת ונסגרת, ותומכת בתהליך התפיחה ויצירת הקרום. אבן השמוט נפוצה בטאבונים ותנורים, בעיקר עבור פיצות ולחמים. לאחרונה נפוץ השימוש בחומרים נוספים ליצירת אבני אפיה, כמו אבן, חומרים קרמיים ואף מלח. "Calciners and Dryers in Mineral Industries" (Background Information for Proposed Standards). U.S. Environmental Protection Agency. 1985: 3–48. EPA-450/3-85-025a. {{cite journal}}: Cite journal requires |journal= (עזרה) Minerals Zone, World Mineral Exchange. (אורכב 14.07.2011 בארכיון Wayback Machine) Retrieved 2011-6-23. האופה, המדריך המקיף לאבן שמוט - 2022, באתר האופה, ‏2018-05-30
התפלגות דיריכלה

בתורת ההסתברות ובסטטיסטיקה, התפלגות דיריכלה (על שם Peter Gustav Lejeune Dirichlet ), מסומנת לעיתים קרובות Dir ⁡ ( α ) {\displaystyle \operatorname {Dir} ({\boldsymbol {\alpha }})} , היא משפחה של התפלגויות רב-משתניות רציפות המוגדרות על ידי וקטור α {\displaystyle {\boldsymbol {\alpha }}} של ממשיים חיוביים. זוהי הכללה רב-משתנית של התפלגות ביתא, ומכאן שמה החלופי - התפלגות בטא רב-משתנית (MBD). התפלגות Dirichlet משמשת בדרך כלל כהתפלגות פריורית בסטטיסטיקה בייסיאנית, ולמעשה, התפלגות Dirichlet היא ההתפלגות הצמודה של ההתפלגות הקטגוריאלית וההתפלגות המולטינומית. ההכללה האינסוף-ממדית של התפלגות דיריכלה היא תהליך דיריכלה. להתפלגות דיריכלה מסדר K ≥ 2 {\displaystyle K\geq 2} עם פרמטרים 0 < α 1 , . . . α K {\displaystyle 0<\alpha _{1},...\alpha _{K}} , יש פונקציית צפיפות, לפי למידת לבג במרחב האוקלידי R K − 1 {\displaystyle \mathbb {R} ^{K-1}} , המתוארת באמצעות: f ( x 1 , … , x K ; α 1 , … , α K ) = 1 B ( α ) ∏ i = 1 K x i α i − 1 {\displaystyle f\left(x_{1},\ldots ,x_{K};\alpha _{1},\ldots ,\alpha _{K}\right)={\frac {1}{\mathrm {B} ({\boldsymbol {\alpha }})}}\prod _{i=1}^{K}x_{i}^{\alpha _{i}-1}} כאשר { x k } k = 1 k = K {\displaystyle \{x_{k}\}_{k=1}^{k=K}} שייכים לסימפלקס K − 1 {\displaystyle K-1} תקני, או באופן שקול, לכל i ∈ { 1 , … , K } {\textstyle i\in \{1,\dots ,K\}} , ∑ i = 1 K x i = 1 ,  x i ∈ [ 0 , 1 ] {\textstyle \sum _{i=1}^{K}x_{i}=1{\mbox{, }}x_{i}\in \left[0,1\right]} . הקבוע המנרמל הוא פונקציית בטא רב-משתנית, שניתן לבטאו במונחים של פונקציית גמא : B ( α ) = ∏ i = 1 K Γ ( α i ) Γ ( ∑ i = 1 K α i ) , α = ( α 1 , … , α K ) {\displaystyle \mathrm {B} ({\boldsymbol {\alpha }})={\frac {\prod \limits _{i=1}^{K}\Gamma (\alpha _{i})}{\Gamma \left(\sum \limits _{i=1}^{K}\alpha _{i}\right)}},\qquad {\boldsymbol {\alpha }}=(\alpha _{1},\ldots ,\alpha _{K})} מדיה וקבצים בנושא התפלגות דיריכלה בוויקישיתוף S. Kotz; N. Balakrishnan; N. L. Johnson (2000). Continuous Multivariate Distributions. Volume 1: Models and Applications. New York: Wiley. ISBN 978-0-471-18387-7. (Chapter 49: Dirichlet and Inverted Dirichlet Distributions) Olkin, Ingram; Rubin, Herman (1964). "Multivariate Beta Distributions and Independence Properties of the Wishart Distribution". The Annals of Mathematical Statistics. 35 (1): 261–269. doi:10.1214/aoms/1177703748. JSTOR 2238036.